### Beslutningstema

Der skal under dette punkt tages beslutning om frigivelse af anlægsmidler til digeforstærkning.

### Historik

I 2021 blev der afsat kommunale midler til digeforstærkninger, hvor der kan søges om tilskud til maksimalt 1/6 af udgifterne.

Frem til strukturreformen var fordelingen således, at den respektive kommune betalte 1/6 af udgifterne og Digelaget 10 % af denne omkostning. De resterende 2/6 blev finansieret af Amterne og 3/6 af Staten.

Jf. Bekendtgørelse om tilskud fra pulje til diger og anden kystbeskyttelse (BEK nr. 113 af 02/06/2021) kan der søges om tilskud fra staten på maksimalt 80 % af anlægsudgiften.

### Sagsfremstilling

I 2020 blev der givet tilladelse til forstærkning af [adresse], Mia Andresen. Projektet er udsat to gange, bl.a. på grund af manglende tilladelse til klæggravning fra Region Syddanmark. Digelaget igangsætter projektet i foråret 2022, hvor der anvendes klæg fra [adresse] enge, Rømø. Digelaget søger derfor kommunen om tilskud.

Der søges om frigivelse af en del af 2022 budgettet på 583.700 kr.

### Økonomi

Der er i anlægsbudgettet 2022 afsat 4,065 mio. kr. til digeforstærkning. I overslagårene 2023 og 2024 er afsat hhv. 6,066 mio. kr og 4,053 mio. kr. Beløbene er afsat til digeprojekter for Havneby-Kirkeby Digelag, [adresse] samt Ballum-Astrup Digelag.

Forstærkning af [adresse] har forventet anlægsudgifter på 3.502.200 kr. hvoraf Tønder Kommunes andel udgør 583.700 kr., svarende til 1/6 af udgiften.

### Direktøren for Teknik, Klima og Beskæftigelse indstiller,

at der gives en anlægsbevilling til forstærkning af [adresse], Kirkeby Dige på 0,584 mio. kr.,

at finansiering sker fra det i budget 2022 afsatte rådighedsbeløb til digeforstærkning,
at rådighedsbeløbet på 0,583 mio. kr. frigives, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.